PIRKIMO – PARDAVIMO SUTARTIS Nr. 

[bookmark: _GoBack]2020 m. .................. mėn........d.

.........................................................................................., toliau vadinama “Pardavėju”, esanti ......................................................................................, kodas ....................................................., atstovaujama .................................................................................................
ir
	VšĮ Panemunės socialinės globos namai, esantys  Kurtinių g. 1D, LT-45431 Kaunas, kodas 304447941, atstovaujami direktorės Silvijos Gružauskienės, toliau vadinama “Pirkėju”, sudarė šią sutartį: 					


1. Sutarties objektas

1.1. Sutarties dalykas yra ...................................................................(toliau sutartyje – Prekės). Techninė specifikacija pateikiama Sutarties priede.
1.2. Pardavėjas įsipareigoja parduoti (perduoti Pirkėjo nuosavybėn) Prekes pagal suderintą užsakymą ir nurodytas šios sutarties priede, o Pirkėjas įsipareigoja Prekes priimti ir sumokėti už jas šioje sutartyje numatyta tvarka.
1.3. Visi prie šios Sutarties pasirašomi priedai yra laikomi neatskiriama šios Sutarties dalimi.

2. Prekių užsakymas, kaina ir kiekis

2.1. Prekės turi atitikti viešojo pirkimo dokumentų, šios sutarties ir tokioms Prekėms taikomus teisės aktų reikalavimus.
2.2. Pirkėjas įsipareigoja užsakymus pateikti telefonu ............................................ arba elektroniniu būdu (el. paštu ..............................................................).
2.3. Prekių kainos yra nustatytos remiantis viešojo pirkimo konkurso metu ir išlieka visą sutarties galiojimo laiką. Nustatyta kaina sutarties galiojimo metu gali būti keičiama pasikeitus PVM mokesčiui ar kitais įstatymų nustatytais atvejais. 
2.4. Pirkėjo perkamų Prekių asortimentas, kiekiai ir kitos sąlygos yra aptariamos iš anksto arba užsakymo metu ir yra nurodomos PVM sąskaitose – faktūrose. Tokios PVM sąskaitos – faktūros yra neatskiriama šios sutarties dalis.
2.5. Sutarties kainos suma orientacinė. Galutinė sutarties suma priklauso nuo nupirktų Prekių kiekio per sutarties vykdymo laikotarpį.  Pirkėjas neįsipareigoja išpirkti visų Prekių kiekių, numatytų Sutarties priede.

3. Atsiskaitymo tvarka ir sąlygos

3.1. Pirkėjas už gautas Prekes atsiskaito pervedant pinigus į Pardavėjo sąskaitą banke. 
3.2. Pardavėjas, žodžiu pranešęs Pirkėjui, turi teisę įskaityti priešpriešinius vienarūšius reikalavimus (kylančius pagal šią sutartį grąžinus prekes išrašomų debetinių, patikslinančių sąskaitų; Pardavėjo išrašomų kreditinių sąskaitų ir pan. atvejais) į Pirkėjo Pardavėjui mokėtiną sumą už Prekes.
3.3. Mokėdamas už Prekes mokestiniu pavedimu, Pirkėjas pavedime turi nurodyti, pagal kurias sąskaitas mokama už gautas Prekes. Jei Pirkėjas nenurodo, už kurias sąskaitas moka, Pardavėjas turi teisę užskaityti mokėjimą savo nuožiūra.
3.4. Mokėjimai apskaičiuojami ir atliekami eurais. Mokėjimas atliekamas pavedimu į šioje sutartyje nurodytą Pardavėjo banko sąskaitą po to, kai Pardavėjas per VĮ Registrų centro tvarkomą informacinę sistemą „E. sąskaita“ pateikia sąskaitą (-as) faktūrą (-as). 
3.5. Pirkėjas už Prekes turi atsiskaityti ne vėliau kaip per 30 (trisdešimt) dienų nuo sąskaitos-faktūros išrašymo dienos.
3.6. Pardavėjas turi teisę atsisakyti vykdyti Pirkėjo užsakymą, jeigu jis pažeidžia sutartyje numatytą atsiskaitymo tvarką.
3.7. Pirkėjui perduotos prekės yra Pardavėjo nuosavybė iki pilno atsiskaitymo už šias Prekes.



4. Prekių kokybė. Jų pristatymas, priėmimas ir grąžinimas

4.1. Parduodamų Prekių kokybė turi atitikti teisės aktais nustatytiems reikalavimams.
4.2. Užsakytas Prekes Pardavėjas pristato Pirkėjui ne vėliau kaip per 1 (vieną) darbo dieną nuo užsakymo patvirtinimo momento. 
4.3. Visi dokumentų originalai saugomi pas Pardavėją. 
4.4. Prekių priėmimą, kokybės ir kiekių tikrinimą vykdo abiejų Šalių įgalioti asmenys Prekių pristatymo vietoje.
4.5. Pirkėjas (jo įgaliotas asmuo), priėmęs Prekes, sąskaitoje – faktūroje (važtaraštyje ir/ar kituose dokumentuose) nurodo gavimo datą, savo vardą, pavardę,  pasirašo ir vieną dokumento egzempliorių grąžina Pardavėjo atstovui. Tuo atveju, jei nenurodoma Prekių gavimo data, laikoma, kad Prekės gautos sąskaitos – faktūros išrašymo dieną.
4.6. Pirkėjas neturi teisės atsisakyti priimti kokybiškų jam paruoštų Prekių, išskyrus jei Prekės yra su trūkumais, nebuvo užsakytos ar kitais, Lietuvos Respublikos teisės aktuose nustatytais atvejais. Pretenzijas dėl prekių kokybės, kiekio ir kitų trūkumų Pirkėjas gali pareikšti per 7 (septynias) kalendorines dienas nuo Prekių pristatymo. 
4.7. Prekių grąžinimas turi būti įformintas Prekių grąžinimo aktu, turinčiu buhalterinės apskaitos įstatyme numatytus rekvizitus ir išskirtą PVM sumą.

5. Sutarties galiojimas ir nutraukimas

5.1. Ši sutartis įsigalioja nuo jos pasirašymo dienos ir galioja vienerius metus. 
5.2. Sutartis gali būti  nutraukta:
5.2.1. Raštišku Šalių susitarimu;
5.2.2. Jei Pardavėjas ne dėl Pirkėjo kaltės vėluoja pristatyti prekes ilgiau nei 30 (trisdešimt) kalendorinių dienų;
5.2.3. Jei Pirkėjas ne dėl Pardavėjo kaltės vėluoja sumokėti daugiau nei 30 (trisdešimt) kalendorinių dienų nuo mokėjimui nustatyto termino pasibaigimo, Pardavėjas turi teisę nutraukti sutartį bei reikalauti nuostolių atlyginimo.
5.3. Jeigu kuri nors šios sutarties nuostata dėl kokių nors priežasčių yra arba tampa negaliojanti, jos negaliojimas neturi įtakos kitų šios sutarties nuostatų galiojimui. Tokiu atveju Šalys sutaria pakeisti negaliojančią nuostatą teisiškai galiojančia nuostata, kuri savo teisiniu ir ekonominiu rezultatu kiek įmanoma labiau atitiktų negaliojančią nuostatą.
5.4. Sutarties nutraukimas neatleidžia Šalių nuo savo įsipareigojimų, kilusių iš sutarties, įvykdymo. 

6. Kitos šalių teisės ir pareigos

6.1. Šios sutarties galiojimo laikotarpiu Pirkėjas įsipareigoja pateikti Pardavėjui tokią informaciją ir dokumentus:
6.1.1. Nedelsiant, tačiau bet kuriuo atveju ne vėliau kaip per 15 (penkiolika) kalendorinių dienų, pateikti Pardavėjui išsamią informaciją apie vykstančius ar gresiančius kilti teisminius, administracinius ar kitus ginčus ar procesus, kurie gali reikšmingai įtakoti Pirkėjo gebėjimą tinkamai vykdyti savo prievoles pagal sutartį;
6.1.2. Nedelsiant, tačiau bet kuriuo atveju ne vėliau kaip per 20 (dvidešimt) kalendorinių dienų, informuoti Pardavėją apie susidariusią sunkią finansinę padėtį, jos pobūdį, numatomą išeitį iš tos padėties, numatomus atsiskaitymų uždelsimus, jeigu neturi galimybių atsiskaityti su pirmesnės eilės kreditoriais, taip pat, jeigu įvyksta kiti svarbūs įvykiai, turintys ar galintys turėti įtakos pagal sutartį prisiimtų Pardavėjo įsipareigojimų vykdymui.
6.2. Šalys įsipareigoja susilaikyti nuo bet kokių veiksmų, kurie galėtų pakenkti kitai šaliai. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti nuostolius kitai šaliai, kilusius dėl sutarties sąlygų nevykdymo ar netinkamo vykdymo, jeigu jų nepadengia už  konkrečius sutarties pažeidimus nustatytos netesybos.

7. Atsakomybė
7.1. Visi nesutarimai ir ginčai, kilę iš šios sutarties, sprendžiami derybų keliu. Nepasiekus susitarimo per 15 (penkiolika) kalendorinių dienų, ginčai sprendžiami teisme pagal LR galiojančius įstatymus ir kitus norminius aktus.
7.2. Jei ne dėl Pirkėjo kaltės Pardavėjas nepristato prekių sutartyje nustatytais terminais, pirkėjo reikalavimu moka 0,02 procentų delspinigius už kiekvieną termino praleidimo dieną nuo nepatiektų prekių kainos.
7.3. Pirkėjui nesumokėjus už tinkamai pristatytas prekes pagal sąskaitą faktūrą, Pardavėjas gali reikalauti iš Pirkėjo sumokėti 0,02 procento dydžio delspinigius už kiekvieną praleistą dieną.

8. Kitos sąlygos

8.1. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai ir tikslai.
8.2. Pasikeitus vienos Šalies pavadinimui, adresui ar juridiniam statusui, ji turi raštiškai apie tai informuoti kitą Šalį ne vėliau kaip per 3 (tris) dienas.
8.3. Ši sutartis gali būti papildyta ar pakeista tik raštišku abiejų Šalių sutarimu.
8.4. Kuriai nors Šaliai bet kuriuo metu nepareikalavus, kad būtų vykdoma kuri nors šios sutarties nuostata, tai jokiu būdu neturės įtakos jos teisei pareikalauti tokią nuostatą įvykdyti vėliau. Šalies atsisakymas nuo teisių atskiro sutarties pažeidimo atveju nebus suprantamas kaip tokių teisių atsisakymas pakartotinio tų pačių nuostatų pažeidimo atveju arba kaip teisių atsisakymas bet kokio kito šios sutarties pažeidimo atveju.
8.5. Visi nesutarimai ir ginčai, kilę iš šios sutarties, sprendžiami derybų keliu. Nepasiekus susitarimo per 15 (penkiolika) kalendorinių dienų, ginčai sprendžiami teisme pagal LR galiojančius įstatymus ir kitus norminius aktus.
8.6. Ši sutartis sudaroma dviem vienodą juridinę galią turinčiais egzemplioriais, iš kurių kiekviena šalis pasilieka sau po vieną.


9. Šalių juridiniai adresai ir parašai:

	PARDAVĖJAS: 
	PIRKĖJAS:

	
	VšĮ Panemunės socialinės globos namai  Kurtinių g. 1D, LT-45431 Kaunas
kodas 304447941






Direktorė
Silvija Gružauskienė
(v., pavardė, parašas)
A. V.

